# „FORGÁCS LÁSZLÓ” MEGHÍVÁSOS RENDŐRSÉGI LABDARÚGÓ

# EMLÉKTORNA

TISZAÚJVÁROS, 2017. FEBRUÁR 04.

IN MEMORIAM…

Forgács László 1949. szeptember 13-án született Garadnán. 1969-ben érettségizett Sátoraljaújhelyen és itt is helyezkedett el, villanyszerelőként dolgozott.

Pályaválasztására azonban döntően hatott édesapja példája, aki évtizedeken keresztül hivatásos rendőrként szolgált. Édesapja volt az, aki a rendnek és az igazságnak az eszméjét értékké formálva orientálta életszemléletét, – így rövidesen a BM Tartalékos Tiszti Iskolára került, ahonnan 1971-ben alhadnagyként szerelt le. Rendőri szolgálatát 1972. február 1-jén a Sátoraljaújhelyi Rendőrkapitányságon nyomozó alhadnagyként kezdte. Később vizsgálóként, majd megbízott alosztályvezetőként dolgozott. A Rendőrtiszti Főiskola bűnügyi szakán 1980-ban szerzett diplomát, munkájának elismeréseként 1983-ban megkapta élete első vezetői beosztását, a Sárospataki Rendőrkapitányság vezetését.

Egy esztendő elég volt ahhoz, hogy szakmai hozzáértésével, átlagon felüli munkabírásával, a beosztottakhoz fűződő következetes – ugyanakkor emberséges – magatartásával kivívja elöljárói és munkatársai elismerését.

Szabadidejében aktívan segítette a kapitányság sportmunkáját, melybe – a szervezés mellett – versenyzőként is szívesen bekapcsolódott, focizott és lábteniszezett.

Egy évvel később már a Kazincbarcikai Rendőrkapitányság élén találhattuk, ahol több éves kitartó tevékenységével olyan munkahelyi kollektívát kovácsolt, melyben a legfőbb érték a törvényesség, az emberség és a tisztesség volt.

Szakmai szempontból az egyik legfontosabb feladatnak a bűnmegelőző tevékenységet tekintette. A munkavégzés során kiemelt figyelmet fordított az állomány szakmai képzésére, erkölcsi nevelésére, a sportolás lehetőségének megteremtésére.

Az a közösség, amelynek szolgálatára Őt kirendelték, mindenkor a legnagyobb elismeréssel és tisztelettel nyilatkozott róla. Ennek megfelelően értelemszerűen következett az 1991-es év, amikor előbb a Borsod-Abaúj-Zemplén Megyei Rendőr-főkapitányság vezetőjének helyettese, majd 1991. december 1-től a megye rendőrfőkapitánya lett.

1993-ban addigi tevékenysége és a megye rendőri egységeinek elismeréseként a Belügyminiszter rendőr ezredessé nevezte ki. Nem szállt fejébe a dicsőség. Volt ereje önmérsékletet tanúsítani. Újabb és újabb célokat fogalmazott meg és tűzött az általa vezetett és irányított egységek elé. Kiemelkedő érdemeket szerzett Borsod-Abaúj-Zemplén megye közbiztonsági viszonyainak megszilárdításában, a társadalom felé nyitott, ugyanakkor a politikai semlegességet messzemenően megtartó rendőrség kialakításában. Számtalan dicséret, jutalom és kitüntetés jelzi azt az emberfeletti erőfeszítést, amelynek elismerése minden irányból megnyilvánult Forgács László iránt.

1996-ban kapta a felkérést a Magyar Köztársaság Rendőrsége vezetésére. 1996. december 4-én nevezte ki a Magyar Köztársaság Elnöke országos rendőrfőkapitánnyá – ezzel egy időben kapta meg a Belügyminiszter javaslatára rendőr vezérőrnagyi kinevezését is.

Tudta, hogy a kihívás mérhetetlenül nagy – a lehetőségek pedig igencsak szűkösek. Igent mondott, mert igazi rendőr volt – hitt a rendőrökben és bízott a kellő társadalmi támogatottság megteremthetőségében.

1998. július 16-án beosztásából felmentették, majd 17-én rendelkezési állományba helyezték.

Ezzel lezárult egy fejezet – és egy új kezdődött el, de ez sokkal rövidebbre sikerült. A hidegvölgyi kert – ahol a legjobban érezte magát, a csodálatos természeti környezet és baráti társaság – új célok megvalósítására ösztönözték. 2000. április 2-ig – tragikus hirtelenséggel bekövetkezett haláláig – sok időt töltött itt, kedvenc helyén, de a célok megvalósítására már nem került sor. Ott halt meg, ahol élni szeretett.

Ember volt – a szó legnemesebb értelmében. Szeretett másokat és Őt is szerették, megbecsülték, elismerték. Szakmai életútjával, emberségével, magánéletével megmutatta a világnak, hogy lehetséges és érdemes is példaértékű életet élni.

Az emlékezéshez nincs szükség másra, csak szeretetre. A B-A-Z Megyei Rendőr-főkapitányság kezdeményezésére 2001-től hagyományosan február hónapban kerül megrendezésre a Forgács László nevével fémjelzett országos kispályás labdarúgó torna. A rendezvénynek már tizenkettedik alkalommal adott helyet a Tiszaújvárosi Sportcentrum, méltóképpen tisztelegve ezzel egy elismert sportember és rendőri vezető emlékének.

## V E R S E N Y K I Í R Á S

**"FORGÁCS LÁSZLÓ" Meghívásos Rendőrségi**

**Labdarúgó Emléktorna**

**A torna célja: -** emlékezni az országos rendőrfőkapitányra, aki a rendőri munka mellett kiemelkedő hangsúlyt fektetett a sportra,

- a 40. év feletti állomány fizikai felkészültségének javítása,

- a sportbaráti kapcsolatok erősítése.

**A torna helye:** Tiszaújvárosi Sport Centrum

 Tiszaújváros, Teleki Blanka u. 2.

**A torna ideje: 2017. február 04. (szombat) 09.00**

 **(Csapatvezetők részére technikai értekezlet 08.15 órától!)**

**A torna rendezője:** a Borsod-Abaúj-Zemplén Megyei Rendőr-főkapitányság és a Magyar Rendészeti Sportszövetség (MRS).

**A torna fővédnöke:** Forgács Lászlóné

**A torna védnökei:** dr. Vereckei Csaba r. dandártábornok (B-A-Z. MRFK vezetője)

 Ruszkai József r. ezredes (B-A-Z. MRFK főkapitány-helyettese)

Vincze P. Márton (MRS ügyvezető elnöke)

 Bráz György (Tiszaújváros polgármestere)

 Gál Csaba (Sport-Park igazgatója)

**A versenybizottság elnöke:** Ferenci Tibor (Miskolc Városi Kispályás Labdarúgó Bizottság vezetője)

**A szervezőbizottság elnöke:** Vanczák Zoltán r. ezredes (B-A-Z. MRFK)

**A szervezőbizottság titkára:** Szűcs Enikő c. r. alezredes (B-A-Z. MRFK)

**A torna résztvevői:** ORFK központi és területi szervei közül meghívott szervek hivatásos, közalkalmazotti, köztisztviselői, aktív és nyugállományú tagjai, akik 2017. december 31-ig 40. életévüket betöltik.

**A torna jellege:** csapatverseny (létszám: max. 10 fő, 8 fő mezőnyjátékos, 2 fő kapus)

**Játékidő: 1 x 15 perc** – a kispályás labdarúgás érvényben lévő szabályai szerint.

**A torna lebonyolítása:** vegyes rendszerű táblázat alapján (a két helyszínen egy-egy 6 csapatos selejtező csoport kerül kialakításra, a sorrend körmérkőzések formájában kerül eldöntésre. A sorrend megállapításánál az elért pontokat, az egymás elleni eredményeket és a gólkülönbségeket kell figyelembe venni. Azonosság esetén a körmérkőzések végén büntetőrúgásokkal kell eldönteni a sorrendet. A két csoport azonos helyezést elért versenyzői játszanak egymással a helyezésekért, tehát az „A” és a „B” csoport első helyezettje játszik az 1. helyért, a második helyezettek játszanak a 3. helyért, a harmadik helyezettek az 5. helyért, stb.)

**A helyezések eldöntése: győzelem: 3 pont**

 **döntetlen: 1 pont**

 **vereség: 0 pont**

**Csoportmérkőzéseken: 1. több szerzett pont**

 **2. egymás ellen elért eredmény**

 **3. jobb gólkülönbség – több rúgott gól**

**Díjazás: -** az I – III. helyezett csapatok oklevél és tárgyjutalom,

 - valamennyi résztvevő csapat oklevelet kap,

- a verseny első helyezettje elnyeri a vándorserleget, melyet a következő bajnokságig birtokolhat. Az a csapat, aki egymás után háromszor nyeri el a vándorserleget – vagy megszakítással, de öt alkalommal – a díjat végleg megkapja.

 **Győztesek:**

 **2001. évben I. helyezett: B-A-Z. MRFK**

 **2002. évben I. helyezett: B-A-Z. MRFK**

 **2003. évben I. helyezett: Hajdú-Bihar MRFK**

 **2004. évben I. helyezett: Hajdú-Bihar MRFK**

 **2005. évben I. helyezett: Tolna MRFK**

 **2006. évben I. helyezett B-A-Z. MRFK**

 **2007. évben I. helyezett Győr-M.-S. MRFK**

 **2008. évben I. helyezett B-A-Z. MRFK**

 **2009. évben I. helyezett BRSE**

 **2010. évben I. helyezett Tolna MRFK**

 **2011. évben I. helyezett BM Öregfiúk**

 **2012. évben I. helyezett Tolna MRFK**

 **2013. évben I. helyezett Heves MRFK**

 **2014. évben I. helyezett BRSE**

 **2015. évben I. helyezett BRSE**

 **2016. évben I. helyezett Zala MRFK**

**A torna költségei:** – a bajnokság rendezési költségeit a Magyar Rendészeti Sportszövetség, a B-A-Z. MRSE fedezi,

* az utazás, szállás, étkezés költségei a résztvevőket terhelik,
* a díjazást és a verseny napján a résztvevők ellátását a B-A-Z. MRFK biztosítja.

**A résztvevő csapatoknak – igény esetén – a verseny előtt szállást térítés ellenében biztosítani tudunk! (Az árak a jelenleg érvényben lévő díjszabás figyelembe vételével kerültek feltüntetésre.)**

 **Szállás:**

 **Helye: Miskolci Rendészeti Szakközépiskola Kollégiuma,**

 **Miskolc, Szentpéteri kapu 78.**

 **1 080.- Ft/fő/éj**

 **Stromfeld laktanya (2 ágyas szobák mosdóval)**

 **960.- Ft/fő/éj**

 **Fizetés: a nevezésnek megfelelően elkészített számla alapján átutalással!**

**2017. február 04-én – Tiszaújvárosban, a verseny helyszínén – minden résztvevőnek térítésmentesen ebédet biztosítunk!**

**Nevezés: 2017. január 26-ig (csütörtök)**

 **írásban, a mellékelt 1.sz. nevezési lapon, létszám megjelöléssel. (faxon: 03–31/25–06, vagy elektronikusan:** **szucse@borsod.police.hu****)**

A név szerinti nevezést (születési idővel és orvosi igazolással) a 2.sz. nevezési lapon, a bajnokság helyszínén 2016. február 04-án 08.15-ig a technikai értekezlet megkezdéséig kell leadni (személyi és szolgálati igazolványok bemutatásával!)

**További felvilágosítást az alábbi telefonszámokon lehet kérni:**

 **BM: 03–31/25–15 Szűcs Enikő c. r. alezredes**

 **Mobil: 06-30/985-9411**

 **e-mail:** szucse@borsod.police.hu

**Versenybizottság tagjai:** 1 fő a MRSE részéről,

 1 fő a B-A-Z. MRFK képviseletében,

 1 fő a versenybizottság elnöke.

**Egyéb információk:**

* **Óvás:** az adott probléma megjelenésétől számított 30 percen belül a versenybizottságnál,
* a mérkőzések **parkettás,** illetve **műanyag borítású** pályán kerülnek lebonyolításra,
* a versenyek helyszínén öltözési, tisztálkodási lehetőség folyamatosan **biztosított,**
* az öltözőkben hagyott értéktárgyakért a rendezők **nem** vállalnak felelősséget,
* a technikai értekezleten a csapatvezetők a nevezést az **érvényes orvosi igazolással,** csak a **személyi igazolvány** és a **rendőrigazolvány** bemutatásával adhatják le,
* a helyszíneken **büfé** üzemel,

Miskolc, 2017. január „…...”

 **Szervezőbizottság**

### P R O G R A M

**2017. február 03. (péntek)**

**18.00-ig Szállás elfoglalása a Miskolci Rendészeti Szakközépiskolában**

 **(Miskolc, Szentpéteri kapu 78.)**

**18.00-tól S Z A B A D P R O G R A M**

**2017. február 04. (szombat)**

**08.00-ig Beérkezés a verseny helyszínére (Sportcentrum**

 **Tiszaújváros)**

**08.15 Technikai értekezlet – név szerinti nevezések**

 **leadása**

08.45 M E G N Y I T Ó

**09.00-től Mérkőzések kezdete**

**09.30 Főkapitányi fogadás (csapatvezetők és meghívott**

 **vendégek részére)**

**12.00 – 14.00-ig E B É D**

 **(folyamatosan, a verseny helyszínén)**

**14.30 E R E D M É N Y H I R D E T É S**

**15.00 Hazautazás, vagy fürdési lehetőség a szomszédos**

 **termálfürdőben**

1. **sz. melléklet**

**Szűcs Enikő c. r. alezredes Fax: 03–31/25–06**

**"Forgács László" Emléktorna E-mail:** szucse@borsod.police.hu

**Szervező Bizottság Visszaküldendő: 2017. január 26.**

T i t k á r a

**N E V E Z É S I L A P**

**a 2016. február 06-án Tiszaújvárosban lebonyolításra kerülő**

**"Forgács László" Meghívásos Rendőrségi**

**Labdarúgó Emléktornára**

**A ......................................................................... szerv a B-A-Z. MRFK által lebonyolításra kerülő *2017. évi "Forgács László" Meghívásos Rendőrségi Labdarúgó Emléktornára* ................... fővel (...........fő versenyző, ..........fő kísérő) nevez be.**

**Az ellátást az alábbiak szerint kérem biztosítani:**

**2017. február 03-án szállás (1080.-Ft/fő/éj) ......................... fő részére**

 **vagy szállás (960.-Ft/fő/éj) ......................... fő részére**

**2017. február 04-én ebéd (térítésmentes) ......................... fő részére**

**................................................, 2017. ………...........**

 **.............................................................. csapatvezető**

 (olvasható aláírás)

 **Elérhetőségei: BM telefon: ………………………..................**

 **Mobil:…………………………………………….**

1. **sz. melléklet**

Szűcs Enikő c. r. alezredes Leadási határidő:

**Szervező Bizottság 2017. február 04. 08.15 óráig**

**T i t k á r a**

**N E V E Z É S I L A P**

**a 2017. február 04-én Tiszaújvárosban lebonyolításra kerülő**

**"Forgács László" Meghívásos Rendőrségi**

**Labdarúgó Emléktornára**

**A szerv neve:**

##### JÁTÉKOSOK

|  |  |  |  |
| --- | --- | --- | --- |
|  | **N É V** | **Rendfokozat** | **Születési idő** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **6.** |  |  |  |
| **7.** |  |  |  |
| **8.** |  |  |  |
| **9.** |  |  |  |
| **10.** |  |  |  |

**Igazolom, hogy a nevezési lapon feltüntetett játékosok a nevezett szerv állományában teljesítenek szolgálatot, illetve a szerv nyugállományú dolgozói.**

**................................................, 2017. február ..........**

 **ph.**

 **………………………………………….**

 **csapatvezető**